Diari Oficial de la Generalitat Valenciana


Sumari del DOGV 8858, del 16-07-2020 (2020/5606)

Extracte de la resolució per la qual es convoquen subvencions per al foment d'activitats musicals durant els mesos de desembre de 2019 a novembre de 2020.
----------------------------------------------------------------------------------------------------------------------------------------------------------

### Dades del document

Número de DOGV
:   8858

Data del DOGV
:   16-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5606


Data del document
:   12-07-2020

Organisme emissor
:   Institut Valencià de Cultura

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la resolució per la qual es convoquen subvencions per al foment d'activitats musicals durant els mesos de desembre de 2019 a novembre de 2020. [2020/5606]  
BDNS (identif.):5 15992  
De conformitat amb el previst en els articles 17.3.b i 20.8.a de la Llei 38/2003, de 17 de novembre general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Objecte, finalitat i condicions de les ajudes  
Convocar per a l'exercici de 2020 les subvencions per al foment d'activitats musicals en les modalitats següents:  
a) Ajudes a festivals, cicles i esdeveniments commemoratius  
Podran ser-ne beneficiaris els ajuntaments i altres entitats locals, així com els ens del seu sector públic instrumental, empreses, associacions i entitats que organitzen aquestes activitats a la Comunitat Valenciana, sempre que disposen d'estructura i capacitat de gestió per a realitzar aquestes activitats i que contribuïsquen a la creació, formació i desenvolupament de públics, segons conste en el projecte presentat juntament amb la sol·licitud.  
b) Ajudes a la programació en sales d'exhibició  
Podran ser-ne beneficiàries persones físiques i empreses gestores de sales privades d'exhibició musical situades a la Comunitat Valenciana.  
  
c) Ajudes a cursos, concursos, jornades i congressos  
Podran ser-ne beneficiaris els ajuntaments i altres entitats locals, així com els ens del seu sector públic instrumental, universitats i departaments universitaris, centres educatius de caràcter oficial, empreses, associacions i entitats que desenvolupen aquestes activitats a la Comunitat Valenciana, segons conste en el projecte presentat juntament amb la sol·licitud.  
En els cursos que s'organitzen destinats al perfeccionament musical, els participants hauran d'acreditar el certificat oficial d'estar cursant-ne el grau superior.  
d) Ajudes a gires fora de la Comunitat Valenciana i ajudes a projectes de producció d'espectacles de música en viu  
Podran ser-ne beneficiàries les empreses de caràcter musical, tant si són persones físiques com jurídiques, que estiguen legalment constituïdes.  
e) Ajudes biennals a l'organització i manteniment d'estructures administratives  
Podran ser-ne beneficiàries les empreses i associacions dedicades a l'organització d'activitats musicals.  
f) Ajudes al foment de la producció discogràfica  
Podran ser-ne beneficiàries les empreses discogràfiques professionals els projectes de les quals continguen obres de compositors valencians o interpretades per músics valencians.  
  
Segon. Finançament, distribució i quanties  
1. La present convocatòria d'ajudes té caràcter anual per a totes les modalitats, excepte per a la modalitat d'ajudes biennals a l'organització i manteniment d'estructures administratives que té caràcter biennal per als exercicis 2020 i 2021. La quantia global màxima d'aquesta convocatòria ascendeix a 1.463.500 euros.  
2. L'import de les ajudes previstes en la present convocatòria es distribuirà entre les diferents modalitats amb el desglossament següent:  
a) Ajudes a festivals, cicles i esdeveniments commemoratius, fins a un màxim de 415.000 euros. La distribució d'aquest import global serà proporcional al nombre de projectes presentats en cada submodalitat, que s'ajusten als requisits i condicions de les bases reguladores i la convocatòria.  
b) Ajudes a la programació en sales d'exhibició, fins a un màxim de 130.000 euros.  
c) Ajudes a cursos, concursos, jornades i congressos, fins a un màxim de 135.000 euros. La distribució d'aquest import global serà proporcional al nombre de projectes presentats en cada submodalitat, que s'ajusten als requisits i condicions de les bases reguladores i la convocatòria.  
d) Ajudes a gires fora de la Comunitat Valenciana, fins a un màxim de 100.000 euros.  
e) Ajudes a projectes de producció d'espectacles de música en viu, fins a un màxim de 150.000 euros.  
f) Ajudes biennals a l'organització i manteniment d'estructures administratives, fins a un màxim de 433.500 euros, dels quals 255.000 euros corresponen a l'anualitat 2020 i 178.500 euros a l'anualitat 2021.  
  
g) Ajudes al foment de la producció discogràfica, fins a un màxim de 100.000 euros.  
3. Les quanties individualitzades màximes de les subvencions que poden sol·licitar-se són les següents:  
a) Ajudes a festivals, cicles i esdeveniments commemoratius, 45.000 euros.  
b) Ajudes a la programació en sales d'exhibició, 25.000 euros.  
c) Ajudes a cursos, concursos, jornades i congressos, 15.000 euros.  
d) Ajudes a gires fora de la Comunitat Valenciana, 20.000 euros.  
e) Ajudes a la producció d'espectacles de música en viu, 20.000 euros.  
f) Ajudes biennals a l'organització i manteniment d'estructures administratives, 30.000 euros.  
g) Ajudes al foment de la producció discogràfica, 8.000 euros.  
  
Tercer. Presentació de sol·licituds  
1. El termini de presentació de sol·licituds serà de 20 dies hàbils, comptadors des de l'endemà de la publicació de la present convocatòria en el Diari Oficial de la Generalitat Valenciana.  
2. Les sol·licituds hauran de dirigir-se a l'Institut Valencià de Cultura, per via telemàtica, mitjançant el registre electrònic accessible des del registre electrònic accessible des de l'URL http://ivc.gva.es/  
3. Les sol·licituds hauran d'emplenar-se segons el model de sol·licitud d'ajudes al foment d'activitats musicals que s'adjunta com a annex I, i especificaran tant el nom del projecte i cost previst d'aquest, com la modalitat d'ajuda que se sol·licita i el seu import (apartat C de l'annex I).  
  
Quart. Comissió tècnica de valoració  
1. La comissió tècnica de valoració s'ajustarà al que estableixen els articles 6 i 44 de les bases. El nomenament dels vocals es farà públic a través de la pàgina web http://ivc.gva.es/  
  
Cinqué. Criteris d'atorgament  
Per a l'elaboració del seu informe i proposta, la comissió tècnica de valoració tindrà en compte els criteris objectius de valoració de les subvencions, la seua ponderació i la puntuació mínima exigida i màxima, que conté l'article 43 de les bases.  
  
Sisé. Resolució de la convocatòria  
S'haurà d'ajustar al contingut de l'article 7 de les bases i al termini de resolució i publicació de sis mesos des de la publicació de la convocatòria.  
  
Seté. Obligacions de les persones beneficiàries  
1. Seran obligacions de les persones que en siguen beneficiàries les establides en els articles 3 i 46 de les bases.  
  
Huité. Justificació i pagament de les ajudes  
1. El pagament d'aquestes ajudes s'efectuarà d'una sola vegada, mitjançant transferència bancària segons el model de domiciliació bancària presentat juntament amb l'acceptació, sempre que l'activitat s'haja realitzat d'acord amb el programa presentat i es justifiquen correctament les despeses corrents ocasionades per l'activitat subvencionada. Una vegada revisada i comprovada la justificació, es procedirà al pagament de la subvenció en els terminis legalment establits.  
2. Amb caràcter general la justificació s'ajustarà al que s'estableix en l'article 12 de les bases.  
  
Nové. Pagaments anticipats  
Podran realitzar-se pagaments anticipats de fins al 60 % de l'import de les subvencions concedides, d'acord amb el que es preveu en l'article 8.2.b del Decret llei 2/2020, de la Generalitat.  
  
Deu. Despeses subvencionables  
1. S'ajustaran al que s'assenyala en l'article 47 de les bases, i seran aquelles directament relacionades amb l'activitat artística del projecte presentat, que de manera indubtable responguen a la naturalesa de l'activitat subvencionada, i que hagen sigut efectivament pagades amb anterioritat a la finalització del període de justificació. En cap cas, el cost d'adquisició de les despeses subvencionables podrà ser superior al valor de mercat.  
  
Onze. Concurrència de fonts de finançament  
S'ajustaran al que s'estableix en l'article 15 de les bases amb les excepcions previstes en el resolc tercer, punt 4, de la present convocatòria, i són compatibles aquestes ajudes amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, sense que, en cap cas, aïlladament o en conjunt, supere el cost de l'activitat subvencionada, amb els límits quant a acumulació d'ajudes establits en l'article 5 del Reglament UE 1407/2013, de la Comissió, de 18 de desembre de 2013 (DOUE L 352, 24.12.2013), relatiu a l'aplicació dels articles 107 i 108 del Tractat de Funcionament de la Unió Europea (TFUE) a les ajudes de minimis.  
  
  
Dotze. Incompliments, criteris de graduació, responsabilitat i règim sancionador  
1. L'IVC es reserva igualment la possibilitat de modificar o deixar sense efecte la subvenció, en cas d'incompliment d'alguna de les obligacions imposades a les persones beneficiàries en el resolc seté, en els terminis i condicions assenyalats, observant sempre el principi de proporcionalitat a què es refereix l'article 17.3.n de l'LGS.  
2. Les infraccions i sancions es resoldran de conformitat amb el que es disposa en l'article 19 de les bases.  
  
Tretze. Annexos  
La present resolució inclou els tres annexos, que s'esmenten a continuació:  
Annex I. Sol·licitud d'ajuda al foment d'activitats musicals.  
Annex II. Model de domiciliació bancària.  
Annex III. Acceptació de la subvenció i compromís de compliment d'obligacions  
  
Catorze. Entrada en vigor  
La present resolució produirà efectes l'endemà de la publicació en el Diari Oficial de la Generalitat Valenciana.  
  
Quinze. Recursos  
De conformitat amb el que s'estableix en la normativa, contra el present acte es podrà interposar un recurs de reposició davant l'Institut Valencià de Cultura, o, directament, un recurs contenciós administratiu davant els jutjats de València, en els terminis previstos a tal efecte.  
  
València, 12 de juliol de 2020.- El president de l'Institut Valencià de Cultura: Vicent Marzà Ibáñez.